Ribe Stifts Adresseaviser, 1796-06-03
Paris, den 16 Maji. J de sidste Dage har den lovgivende Forsamling, bestandig været beskæftiget med den lykkelig opdagede ny Sammenrottelse. Den 12 blev i de 500 Raad en Jndberetning fra Directoriet forelæst, som indeholdt følgende om Oprørernes Plan: De Sammensvorne havde organiseret en Oprørs Committee under Navn af Jnsurrections=Committee for den offentlige Velfærd. Oprørerne skulde bemægtige sig Porten i Paris, Posten, Skatkammeret, Mynten og alle Magaziner. Til samme Tid skulde Constitutionen af 1793 proclameres, og gives Signal til at myrde begge Raader, Directoriet, de fornemste Officierer ved Armeen for det Jndre af Frankerig, de constituerte Autoritæter og deres Agenter, samt mange andre, over hvilke man allerede havde gjort Fortegnelser. - Jnsurrections Acten, som skulde opslaaes paa alle Mure, var allerede trykt, den indeholdt, foruden de afskyeligste Bagtalelser mod Regieringen, en Opfordring til de saa kaldte forfulgte og flygtede Patrioter, til de Fremmede, der ere komne til Paris forat stifte Urolighed og Uorden, og til de afsatte militair Personer, som opfordres til Mord ved det Løfte, at de igien skulde blive ansatte og befordrede. - To Blade med store Bogstaver, bestemte til overalt at uddeeles, vare ligeledes trykte. Paa det ene stod: Constitutionen af 1793. Frihed, Lighed, almeen Lyksalighed. Paa det andet: De, som have Souverainitæten i Hænder, maae dræbes ved de fri Mennesker. - Disse Skrivter skulde først udspredes. - J samme Øieblik skulde, under Stormklokkens Lyd, udkaarede unge Folk af alle Sectioner sætte sig i Bevægelse, og forved dem skulde bæres Faner med Deviser: Constitutionen af 1793. Disse Folk skulde forstærkes af Qvinder og Børn. - Herefter skulde Folket endnu engang opfordres til at begive sig under Oprørernes Faner, forsyne sig med Vaaben og storme Vaabenmagazinerne. Forskrækkelsen skulde da, efter Oprørernes Plan, snart forene de øvrige Borgere med dem. - Man vilde oprette et nyt Convent, hvortil man allerede havde en Fortegnelse færdig. - Man havde ogsaa gjort Anstalter for at forføre Soldaterne. Under Foregivende af at overbringe Krigerne Borgerkronen, skulde Qvinder, ledsagede af forklædte Mandfolk, trænge ind i Leiren. Penge og Drikkevare skulde uddeeles, liderlige Qvindfolk skulde forøge Uordenen, og naar da Soldaterne vare berusede af Drik og Vellyst, skulde Forførelsen fuldendes ved Uddeelelser, af oprørske Skrivter. - Var Uordenen engang frembragt, vilde man befale begge Leire at understøtte Røvernes Bestrabelser, og intet kunde da have standset deres Mord og Plyndringer. -15 af Oprørerne ere arresterede. Vernier foreslog at tilkiende Directoriet Fædrelandets Tak, men da adskillige Medlemmer anmerkede, at Directoriet ei havde gjort andet end sin Pligt, gik man over til Dagens Orden. Baboeuf angives som Hovedmanden for Sammenrottelsen. Han skal slet ikke have negtet sin Plan, Man siger, at han har tilkiendegivet Directoriet, at det vel umiddelbar kunde afgive sig med ham, da en Oprører som han, i Forhold til det, vel kunde betragtes som en Magt imod den anden; og at det vilde være det klogeste, at Directoriet gjorde fælleds Sag med ham, for derved at faae Tilgivelse for dets Usurpation, thi Planen vilde alligevel ganske vist blive udført. Loven imod de fremmede afsatte Embedsmænd o. s. v. fuldføres med den yderste Strenghed. Real er misfornøiet med denne Lov; han siger, at den er endnu haardere end Loven af 16de Floreal. Hvad der var afskyeligt og grusomt under Roberspierre, hvad dervar morderisk ved Reactionen, da maa ligeledes forviiste alle afsatte Embedsmænd fra Paris til Departementerne, hvor de siden bleve myrdede, det holder jeg under enhver Regiering for morderisk og afskyeligt.